Academy 2019 – Cultural Heritage ePromotion in the Krka & Kolpa/Kupa River Basin

<http://eregion.eu/22-5-2019-academy-2019-cultural-heritage-epromotion-krka-kolpa-river-basin>

**Panel II**

Dr. Miha Japelj, vodja panela

**Akademik prof. dr. Milček Komelj,**  literarni zgodovinar, umetnik in pesnik, nam bo predstavil svoje razmišljanje o globokem pomenu umetnostne dediščine Novega mesta, ki je bleščeč del svetovne dediščine. V svojem prispevku bo akademik Komelj orisal pomen raznovrstne dediščine naših krajev z omembo samostanov, gradov, cerkva, slikarjev, književnikov in glasbenikov. Milček Komelj nas prepričuje, da s kulturnimi vrednotami v prvi vrsti osmišljamo sami sebe in svoj narodni obstoj. Lani je, ob svoji 70. obletnici, dr. Milček Komelj podpisal obsežno avtobiografijo »Življenje z umetnostjo« ,v katero je vključil eseje, spise in stihe, še neobjavljene fotografije in predvsem spomine na dolgoletno delo o umetnosti.

**Dr. Janez Gabrijelčič** bo v našem panelu predstavil Društvo Rastoča knjiga, Deklico z Rastočo knjigo in Združene Rastoče knjige sveta, kot edinstveno promocija kulture, znanosti, univerzalne ljubezni ter miroljubnega sodelovanja z znanostjo. Dr. Gabrijelčič je tudi »oče« in idejni vodja vseh prizadevanj društva Rastoča knjiga. Z organizacijo dogodkov - od razstav do nastopov kulturnih skupin na lokalnem, regionalnem in nacionalnem nivoju društvo skrbi za osveščanje o pomenu slovenske knjige danes. Društvo posega tudi v mednarodni prostor. Z razstavami slovenskih knjižnih antikvitet so se že predstavili že v univerzitetnem Gentu, Zürichu, Münchnu, Celovcu in drugod. Rastoča knjiga, Deklica z Rastočo knjigo in Združene Rastoče knjige sveta praznujejo že devetnajstletnico svojega obstoja. Iskreno čestitamo!

**Dr. Barbara Jaki** je doma in svetu priznana umetnostna zgodovinarka in svetovljanka. Vrsto let je direktorica osrednje slovenske galerije likovnih del. Novomeščanka dr. Barbara Jaki je v Narodni galeriji do sedaj doživela kar nekaj »zvezdniških« trenutkov, med katerimi velja izpostaviti vsaj veliko razstavo slovenskih impresionistov, ki so bili pozneje razstavljeni tudi v Parizu, ter odprtje prenovljenih in razširjenih prostorov galerije pozimi leta 2016. V našem panelu nam bo potrdila, da je umetnostna dediščina Novega mesta del svetovne dediščine. Njena prednost je v kontinuirani kakovosti od prazgodovine do danes z nekaj mednarodno izstopajočimi trenutki: prazgodovina, srednji vek, renesansa, barok, secesija, ekspresionizem, nova stvarnost in pozneje v 20. stoletju predvsem slikarstvo in fotografija.

**Dr. Jože Gričar,** zaslužni profesor Univerze v Mariboruse vidno uveljavlja v slovenskem, evropskem in svetovnem prostoru s svojo profesionalno, znanstveno, pedagoško in raziskovalno dejavnostjo na sodobnem in ključnem področju INFORMATIKE. Z uresničevanjem e-živih laboratorijev (eLivingLab) je vnesel prof. Gričar v slovenski prostor povsem nova znanja in nova informativna orodja! Ti pravzaprav ponazarjajo okolja, v katerih se ciljno povezujejo raziskovalci, razvojniki in uporabniki iz podjetij, vladnih organizacij, univerz ter drugih raziskovalnih ustanov, da bi v čim krajšem času (vsi skupaj!) razvili svoje tarčne cilje (ki je lahko izdelek, storitev, rešitev, specifična tehnologija ali prototip) in jih preizkusili in uvedli v svojih okoljih.

Poseben pomen pa naj ima »tarčni cilj«, ki ga bodo dr. Gričar in vsi predavatelji iz vseh treh panelov predstavili v E-promociji kulturne dediščine in turizma v porečju Krke in Kolpe.

**Prof. Janez Weiss** je uspešen in plodovit belokranjski zgodovinar. V lanskem letu je tudi uredil in izdal odlično zgodovinskoknjigo Naumarkt-Moettling-Metlika - nastanek in razvoj mesta od konca 13. do začetka 19. stoletja. V našem panelu bo prof. Weiss razpravljal o fenomenu pomembnih povezav prostorov severno in južno od Gorjancev, ki so, čeprav ločeni z različnimi mejami, skozi prav vsa stoletja utripali v sinhronem ritmu civilizacije, ekonomije in kulture.